BH:ตลาดอาจผิดหวังกำไร 4Q58แนะนำเต็มมูลค่าแม้ปัจจัยพื้นฐานดี
BH ปรับประมาณการกำไรปี 58 ลงในอัตรา 3% สะท้อนไตรมาส 4/58 ที่ออกมาต่ำกว่าคาด ทำให้กำไรหลักปี 58 เป็น 3.4 พันล้านบาท ซึ่งเพิ่มขึ้น 27% แต่ก็ยังต่ำกว่าที่ตลาดไว้ประมาณ 4%คงคำแนะนำ เต็มมูลค่า (Fully Valued) แม้ปัจจัยพื้นฐานดี
17 ก.พ. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (17 ก.พ.) ว่า บริษัท โรงพยาบาลบำรุงราษฎร์ จำกัด (มหาชน) หรือ BH คาดการณ์กำไรหลักไตรมาส 4/58 เป็นเพียงทรงตัว เทียบไตรมาสก่อนหน้าเป็น 834 ล้านบาท (+23.8 y-o-y, +0.4%เทียบไตรมาสก่อนหน้า) ตลาด (consensus) อาจผิดหวังที่ออกมาน้อยกว่าที่ประเมินกันไว้ สาเหตุที่เพียงทรงตัว เทียบไตรมาสก่อนหน้าคือ มีค่าใช้จ่ายโบนัสเพิ่มยังผลให้สัดส่วนค่าใช้จ่ายขาย-บริหารต่อรายได้ไตรมาสดังกล่าวเพิ่มเป็น 19.4% แม้ว่ารายได้เพิ่มขึ้น 3%เทียบไตรมาสก่อนหน้าก็ตาม
ปรับประมาณการกำไรปี 58 ลงในอัตรา 3% สะท้อนไตรมาส 4/58 ที่ออกมาต่ำกว่าคาด ทำให้กำไรหลักปี 58 เป็น 3.4 พันล้านบาท ซึ่งเพิ่มขึ้น 27% แต่ก็ยังต่ำกว่าที่ตลาดไว้ประมาณ 4%
คงคำแนะนำ เต็มมูลค่า (Fully Valued) แม้ปัจจัยพื้นฐานดี แต่คาดว่าได้สะท้อนไปยังราคาหุ้นแล้ว เพราะ P/E ปี 59 สูงเป็น 38 เท่า และ PEG ปี 59 ที่ 2.1 เท่า ด้านราคาพื้นฐานประเมินด้วยวิธี DCF (WACC 8.4%, TG 3.5%)